**ПРОЕКТ**

**ОБЩИНСКИ СЪВЕТ – НИКОПОЛ**

гр. Никопол 5940, ул.“Ал.Стамболийски“ № 5

тел: 06541/25-08, e-mail: obs\_nik@abv.bg

**ДО**

**ОБЩИНСКИ СЪВЕТ**

**Н И К О П О Л**

**ДОКЛАДНА ЗАПИСКА**

**от**

**д-р ЦВЕТАН ПАСКАЛЕВ АНДРЕЕВ – Председател на Общински съвет – Никопол- мандат 2019г.-2023г.**

**ОТНОСНО:** Приемане на Правилник за изменение и допълнение на Правилника за организацията и дейността на Общински съвет – Никопол, неговите комисии и взаимодействието му с общинската администрация за периода 2019г.-2023г.

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

На основание чл. 21, ал. 3 от Закона за местното самоуправление и местната администрация /ЗМСМА/, общинският съвет приема правилник за организацията и дейността на общинския съвет, неговите комисии и взаимодействието му с общинската администрация. С нормативният акт се уреждат правилата, при които колективният орган работи и взаимодейства с общинската администрация. По силата на тази законова разпоредба Общински съвет – Никопол с Решение № 3 от 28.11.2019 г. прие ***„Правилник за организацията и дейността на Общински съвет – Никопол, неговите комисии и взаимодействието му с общинската администрация за периода 2019 г. – 2023 г.“***, изм. и доп. с Решение № 17 от 18.12.2019 г., изм. и доп. с Решение № 78 от 29.05.2020 г., изм. и доп. с Решение № 128 от 29.09.2020 г. на Общински съвет – Никопол.

Правилникът има за цел да осигури ефективна организация на работата на общинския съвет, неговите комисии и общинските съветници, взаимодействието им с общинската администрация, с цел законосъобразно и ефективно осъществяване на местното самоуправление.

Съгласно действащите разпоредби на правилника ръководството на общинския съвет се състои от председател, двама заместник-председатели и Председателски съвет, като за целта общинският съвет избира от своя състав председател и двама заместник-председатели, които да подпомагат дейността на председателя, във връзка което на основание чл. 24, ал. 2 от ЗМСМА и чл. 13, ал. 1 от правилника, с Решение № 5/28.11.2019 г. на Общински съвет – Никопол общинските съветници Яница Людмилова Йорданова и Майдън Ахмедов Сакаджиев са избрани за заместник-председатели на съвета.

Правомощията на заместник-председателите на съвета се прекратяват при подаване на оставка, трайна невъзможност или системно неизпълнение на задълженията си като заместник-председател за повече от три месеца и при влизане в сила на акт, с който е установен конфликт на интереси по Закона за противодействие на корупцията и за отнемане на незаконно придобитото имущество, като в случаите на подаване на оставка същата не се обсъжда и не се гласува. В тази връзка, на 25.01.2021 г. в деловодството на Общински съвет – Никопол Яница Людмилова Йорданова – общински съветник в общинския съвет и заместник-председател на съвета е депозирала писмена оставка с Вх. № 18/25.01.2021г. за прекратяването на правомощията й на заместник-председател, считано от датата на подаване на оставката.

Предвид гореизложеното и съобразно намаления капацитет на работа в Общински съвет – Никопол и намаленият брой на населението в община Никопол, както и броят на общинските съветници за мандат 2019 г.-2023 г., на основание чл. 21, ал. 2 и ал. 3 от ЗМСМА, във връзка с чл. 7, ал. 1 от ЗНА, предлагам на Общински съвет – Никопол да вземе следното

**РЕШЕНИЕ:**

1. Общински съвет – Никопол приема Правилник за изменение и допълнение на Правилника за организацията и дейността на Общински съвет - Никопол, неговите комисии и взаимодействието му с общинската администрация за периода 2019 г. - 2023 г., както следва:

|  |
| --- |
| **Правилник за изменение и допълнение на Правилника за организацията и дейността на Общински съвет - Никопол, неговите комисии и взаимодействието му с общинската администрация за периода 2019 г. - 2023 г.**  **§1.** Чл. 13, ал. 1 придобива следното съдържание:  „Чл. 13 (1) Общинският съвет избира **до двама** заместник-председатели, съгласно чл.24, ал.2 от ЗМСМА.“  **Преходни и Заключителни разпоредби**  **§2.** Правилникът за изменение и допълнение на Правилника за организацията и дейността на Общински съвет - Никопол, неговите комисии и взаимодействието му с общинската администрация за периода 2019 г. - 2023 г., влиза в сила от датата на обнародването му на официалната интернет страница на Община Никопол –[**https://www.nikopol-bg.com/**](https://www.nikopol-bg.com/)  **§3.** Правилникът за изменение и допълнение на Правилника за организацията и дейността на Общински съвет - Никопол, неговите комисии и взаимодействието му с общинската администрация за периода 2019 г. - 2023 г. е приет с Решение № …… на Общински съвет – Никопол по т. ………. от Протокол № ……… от проведено заседание на ………………… г. |

1. Правилникът за изменение и допълнение на Правилника за организацията и дейността на Общински съвет - Никопол, неговите комисии и взаимодействието му с общинската администрация за периода 2019 г. - 2023 г., в **тридневен срок** от приемането му да се обнародва на официалната интернет страница на Община Никопол – [**https://www.nikopol-bg.com/**](https://www.nikopol-bg.com/)

**ВНОСТИТЕЛ:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**д-р** – **ЦВЕТАН АНДРЕЕВ**-

***Председател на Общински съвет- Никопол***

**МОТИВИ КЪМ ПРОЕКТА**

**ЗА ПРАВИЛНИК** **ЗА ИЗМЕНЕНИЕ И ДОПЪЛНЕНИЕ НА ПРАВИЛНИКА ЗА ОРГАНИЗАЦИЯТА И ДЕЙНОСТТА НА ОБЩИНСКИ СЪВЕТ - НИКОПОЛ, НЕГОВИТЕ КОМИСИИ И ВЗАИМОДЕЙСТВИЕТО МУ С ОБЩИНСКАТА АДМИНИСТРАЦИЯ ЗА ПЕРИОДА 2019 г.-2023 г.**

**1.Причини, които налагат промените:**

Съгласно действащите нормативни разпоредби на Правилника за организацията и дейността на Общински съвет – Никопол, неговите комисии и взаимодействието му с общинската администрация за периода 2019 г. – 2023 г., ръководството на общинския съвет се състои от председател, двама заместник-председатели и Председателски съвет, като за целта общинският съвет избира от своя състав председател **и двама** заместник-председатели, които да подпомагат дейността на председателя.

С Правилника за изменение и допълнение на Правилника за организацията и дейността на Общински съвет – Никопол, неговите комисии и взаимодействието му с общинската администрация за периода 2019 г. – 2023 г. се цели да се предостави в алтернатива възможност на съвета по целесъобразност и при спазването на административно производствените правила да избира **включително само един** заместник-председател, като същевременно е запазена възможността да бъдат определени **и двама** такива. Изменението е съобразено с намаления капацитет на работа в Общински съвет – Никопол и намаленият брой на населението в община Никопол, както и броят на общинските съветници за мандат 2019 г.-2023 г.

Изменението и допълнението посочено по-горе е провокирано и от депозирана в администрацията на общинския съвет оставка на един от двамата първоначално избрани с Решение № 5/28.11.2019 г. на Общински съвет – Никопол заместник-председатели на съвета, което обстоятелство към момента на неговото обявяване в първото проведено заседание на колективния орган би поставил същия в пряко нарушение на правилника, поради неизлъчване на втори такъв.

**2. Цели, които се поставят:**

Целта на проекта за изменение и допълнение на правилника е да бъде предоставена допълнителна възможност на общинския съвет по целесъобразност, съобразена с административния капацитет и натовареност на органа и при спазването на административно производствените правила да определи броя на заместник-председателите на съвета измежду един или двама.

**3. Финансови и други средства, необходими за прилагането на новата уредба:**

За прилагането на предложените промени в Правилника за организацията и дейността на Общински съвет – Никопол, неговите комисии и взаимодействието му с общинската администрация за периода 2019 г.-2023 г. не се изисква допълнителен финансов ресурс.

**4. Очакваните резултати от прилагането, включително финансовите, ако има такива:**

Очакваните резултати след приемането Правилника за изменение и допълнение на Правилника за организацията и дейността на Общински съвет – Никопол, неговите комисии и взаимодействието му с общинската администрация за периода 2019 г.-2023 г. са осигуряване на юридически равностойни варианти при избора на броя на заместник-председатели на съвета.

**5. Анализ за съответствие с правото на Европейския съюз:**

Настоящия проект на Правилника за организацията и дейността на Общински съвет – Никопол, неговите комисии и взаимодействието му с общинската администрация за периода 2019 г.-2023 г. е създаден в съответствие с принципите на Европейската харта за местно самоуправление, Европейска харта за регионално развитие, както и с директиви на Европейската общност, свързани с тази материя.

На основание чл. 26, ал. 4, предл. второ от Закона за нормативните актове в 14-дневен срок от публикуване на настоящото обявление ще се приемат предложения, мнения и становища по проекта на правилник за допълнение на Правилника за организацията и дейността на Общински съвет – Никопол, неговите комисии и взаимодействието му с общинската администрация за периода 2019 г.-2023 г., които могат да се изпращат на следната електронна поща:[**obshtina@nikopol-bg.com**](mailto:obshtina@nikopol-bg.com)

Срокът за представяне на становища и предложения по проекта на Правилник е определен на 14 дни в съответствие с изискванията на чл. 26, ал. 4 от Закона за нормативните актове. Съображенията за определяне на съкратен срок за обществено обсъждане са следните: 1. С предлаганите нормативни промени се въвеждат единствено облекчения, с оглед оптимизация на нормотворческия процес, преодоляване на противоречия между действителното и фактическото положение спрямо заложените такива в правилника предвид внезапната оставката на един от двамата определени заместник-председатели на съвета; 2. Макар и по същество Правилника за организацията и дейността на Общински съвет – Никопол, неговите комисии и взаимодействието му с общинската администрация за периода 2019 г.-2023 г. да представлява нормативния акт, предметът на измененията и допълненията не засяга във висока степен гражданите и юридическите лица.; 3. След провеждане на обществената консултация в съкратен срок, ще се създаде възможност Правилника за организацията и дейността на Общински съвет – Никопол, неговите комисии и взаимодействието му с общинската администрация за периода 2019 г.-2023 г. да бъде внесен за обсъждане и евентуално приет от общинския съвет още през месец февруари 2021 година, на което заседание след обявяване ще породи действие подадената оставка.

**ВНОСТИТЕЛ:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**д-р – ЦВЕТАН АНДРЕЕВ-**

***Председател на Общински съвет- Никопол***